Skotse ster gaan Bok-toets misloop | Netwerk24
Tienie duik en duik en duik vir Kings
Die Southern Kings-flank Tienie Burger sê dit voel vir hom soms op Sondae asof hy 80 jaar oud is.
Voordat u begin lees aan waarskynlik die mees kontroversiële meningstuk van my lewe, wil ek eers duidelik stel dat ek nie van plan is om vir die EFF te stem nie of selfs die EFF se beleid ondersteun nie, maar dat ek eerder dié party nou krities evalueer.
Kleiner partye se stem tel ook
Die grootste wanpersepsie in die Suid-Afrikaanse politiek is dat stemme op kleiner partye gemors word.
Skotse ster gaan Bok-toets misloop
Die Skotse heelagter Stuart Hogg sal nie sy land in November se rugbytoetse kan verteenwoordig nie nadat hy 'n enkeloperasie moes ondergaan.
Stuart Hogg vroeër vanjaar in die Sesnasies-reeks in 'n toets teen Italië in aksie. Foto: Getty Images
Die 26-jarige Hogg het die besering vroeër vandeesmaand in 'n Pro14-wedstryd vir sy klub, Glasgow Warriors, teen Munster opgedoen.
Hy het saam met die Warriors na Suid-Afrika gereis vir dié span se Pro14-wedstryde teen die Cheetahs en Southern Kings. Hy is egter Vrydag, 'n dag voor die kragmeting met die Kings, huis toe gestuur en is dadelik geopereer.
Hogg is 'n sleutelspeler in die Skotse span en was in 2016 én 2017 die Sesnasies se Speler van die Reeks. Hy sal vir sowat drie maande op die kantlyn wees.
Hogg het verlede jaar 'n soortgelyke teleurstelling beleef toe sy toer in Nieu-Seeland, as lid van die Britse en Ierse Leeus, deur 'n besering kortgeknip is.
Skotland speel op 3 November teen Wallis in Cardiff, waarna tuistoetse op Murrayfield teen Fidji, die Springbokke en Argentinië volg. – Reuters